rejauldu/bengali-wikipedia huggingface dataset:
ইতিহাস ২০০২ সালে মুক্তিপ্রাপ্ত বাংলাদেশী বাংলা ভাষার সামাজিক অ্যাকশনধর্মী চলচ্চিত্র। ছায়াছবিটি পরিচালনা করেছেন কাজী হায়াৎ। চলচ্চিত্রটির কাহিনী, চিত্রণাট্য ও সংলাপ লিখেছেন পরিচালক কাজী হায়াৎ নিজেই। এতে শ্রেষ্ঠাংশে অভিনয় করেছেন কাজী মারুফ, রত্না, মৌসুমী, কাজী হায়াৎ প্রমুখ। চলচ্চিত্রটি ২০০২ সালে জাতীয় চলচ্চিত্র পুরস্কারে তিনটি শাখায় পুরস্কার অর্জন করে।   কাহিনী সংক্ষেপ  বোন মীমের আদরের ছোট ভাই মারুফ একটি ইংলিশ মিডিয়াম স্কুলে পড়ালেখা করে। বাবা আহাদ খান একজন খুব নামকরা সাংবাদিক। সততা তার আদর্শ। বাবাকে নিয়ে গর্ব করে দুই ছেলেমেয়ে। একদিন স্কুলে যাবার পথে পুলিশ ধরে নিয়ে যায়। বাবার নাম বলা কাল হয় তার জন্য। পুলিশ তাকে হেরোইনখোর হিসাবে কারাগারে আটকে রাখে। কারাগারে সে নির্বিচারে পুলিশি নির্যাতনের শিকার হতে থাকে , যা তাকে পরবর্তী জীবনে সন্ত্রাসী হতে বাধ্য করে । কারণ বিনা দোষে সাংবাদিকের ছেলেকে ধরে কারাগারে এনেছে শুনলে পুলিশের অন্যায়ের উপর প্রতিবেদন লিখতে পারে। ফলে ঐ সমস্ত পুলিশের চাকরি চলে যেতে পারে । জামিনে বের হয় মারুফ। এই খারাপ সমাজ থেকে চলে যেতে চায় অ্যামেরিকাতে। কিন্তু যাবার দিন আবার পুলিশ তাকে আটক করে। ইতোপূর্বে খুশি ( রত্না ) নামে একটি মেয়ের প্রেমে পড়ে সে । কিন্তু সন্ত্রাসী বলে তার মা তাদের সম্পর্ক মেনে নিতে নারাজ । ইতোমধ্যে অন্য পাত্রের সাথে খুশির ( রত্না ) বিয়ে ঠিক করেন । এভাবেই রচিত হয় মারুফের জীবনকাহিনী , এক করুণ ইতিহাস ।   অভিনয়ে   কাজী মারুফ - মারুফ  রত্না - খুশি  মৌসুমী - মীম  কাজী হায়াৎ - আহাদ খান  ডিপজল - সোবহান  মিজু আহমেদ - সাধু বাবা  কাবিলা - কাবিলা  আফজাল শরীফ - সানাউল্লাহ পাটোয়ারী  কালা আজিজ  নার্গিস আক্তার মর্জিনা   নির্মাণ নেপথ্য  পরিচালক কাজী হায়াৎ এর অনেকদিনের ইচ্ছা ছিলো তার ছেলেকে দিয়ে একটি কাজ করবেন। সে লক্ষ্যে তিনি ৬-৭ টা কাহিনী লেখেন কিন্তু কোনটাই তার পছন্দ মত না হওয়ায় কাজ শুরু করতে পারেন না। একদিন তার পুরানো পান্ডুলিপি ঘাটাঘাটি করতে গিয়ে ১৯৯২ সালে লেখা এই চলচ্চিত্রের কাহিনী পেয়ে যান। তারপর কিছুটা কাটছাঁট করে কাজ শুরু করেন। প্রথমে ছায়াছবিটির নাম নির্ধারণ করেন "সন্ত্রাসী মারুফ"। কিন্তু সেন্সরে যাওয়ার আগে আরেক পরিচালক মহাম্মদ হাননান-এর উপদেশে নাম রাখেন "ইতিহাস"।   সঙ্গীত  ইতিহাস চলচ্চিত্রের সঙ্গীত পরিচালনা করেছেন ও গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, কুমার বিশ্বজিৎ, মনির খান, আসিফ আকবর, মমতাজ, ও বেবি নাজনীন।  গানের তালিকা   নং  গানের শিরোনাম  কণ্ঠশিল্পী  পর্দায় শিল্পী  গানের দৈর্ঘ্য ১  তুমি কই তুমি কই  আসিফ আকবর ও বেবি নাজনীন  মারুফ, রত্না ২  প্রেম করেছে পৃথিবীতে  আসিফ আকবর ও সাবিনা ইয়াসমিন  মারুফ, রত্না ৩  মনে যদি পচন ধরে  মমতাজ মারুফ   পুরস্কার  জাতীয় চলচ্চিত্র পুরস্কার  শ্রেষ্ঠ পরিচালক - কাজী হায়াৎ  শ্রেষ্ঠ অভিনেতা - কাজী মারুফ  শ্রেষ্ঠ চিত্রসম্পাদক - মুজিবুর রহমান দুলু   তথ্যসূত্র    বহিঃসংযোগ   বিষয়শ্রেণী:২০০২-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল।  ≈  MS Sakib  📩 ·📝 ২১:২১, ৮ আগস্ট ২০২৫ (ইউটিসি) :স্টেফানি সুইফট   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () WP:GNG, WP:BASIC, WP:ANYBIO, WP:ENT সবগুলো মানদণ্ডে অনুত্তীর্ণ। এভিএন ও এক্সআরসিও হল অফ ফেমের সদস্য হলেও ব্যাক্তি সম্পর্কে নির্ভরযোগ্য মাধ্যমিক কোন উৎসে তাৎপর্যপূর্ণ প্রচারণা নেই। তাছাড়া প্রাথমিক উৎসগুলোতেও শুধুমাত্র নামের উল্লেখ ছাড়া বেশি কিছু নেই। Syrus257 (আলাপ) ০৬:৪৭, ৬ আগস্ট ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
মিজদাহ হত্যাকাণ্ড () দক্ষিণ-পশ্চিম লিবিয়ার মিজদাহ শহরে সংঘটিত একটি গণহত্যা, যেখানে ৩০ জন অভিবাসীকে হত্যা করা হয়। মানব পাচারকারীদের দ্বারা সংঘটিত এই হত্যাকাণ্ডে আরও ১১ জন অভিবাসী আহত হন। নিহতদের মধ্যে ২৬ জন ছিলেন বাংলাদেশি নাগরিক এবং বাকি ৪ জন বিভিন্ন আফ্রিকান দেশের নাগরিক।   ঘটনা  ইউরোপগামী অভিবাসীদের জন্য লিবিয়া একটি অস্থায়ী গন্তব্য  হিসেবে ব্যবহৃত হয়ে আসছে। ইউরোপীয় সীমান্ত নজরদারি সংস্থা ফ্রনটেক্সের তথ্য অনুযায়ী, ২০২০ সালের জানুয়ারি থেকে এপ্রিল মাসের মধ্যে ৬৫৪ জন বাংলাদেশি লিবিয়া হয়ে অবৈধভাবে ইউরোপে প্রবেশ করেছেন। ইউরোপ পৌঁছানোর জন্য অভিবাসীরা লিবিয়ার দালালদের হাতে গড়ে ১০,০০০ ইউরো পরিশোধ করে থাকেন।  ২০২০ সালের ২৭ মে, দক্ষিণ-পশ্চিম লিবিয়ার মিজদাহ শহরে মানব পাচারকারীদের গুলিতে ৩০ জন অভিবাসী নিহত হন। নিহতদের মধ্যে ২৬ জন বাংলাদেশি এবং ৪ জন বিভিন্ন আফ্রিকান দেশের নাগরিক ছিলেন। এসময় মিজদাহ শহরে ৩৬ জন বাংলাদেশি অভিবাসীকে মুক্তিপণের জন্য জিম্মি করে রাখা হয়েছিল।  হত্যাকাণ্ডে নিহত বাংলাদেশিদের মিজদাহ শহরেই দাফন করা হয়। আহত ব্যক্তিদের ত্রিপলির একটি হাসপাতালে ভর্তি করা হয় চিকিৎসার জন্য। জাতীয় ঐক্যমতের সরকার জানায়, এক মানব পাচারকারী অভিবাসীদের কাছ থেকে অতিরিক্ত অর্থ দাবি করলে তাদের সঙ্গে সংঘর্ষে ওই পাচারকারী নিহত হন। এরপর তার আত্মীয়রা প্রতিশোধ হিসেবে অভিবাসীদের গুলি করে হত্যা করে।  একজন বাংলাদেশি অভিবাসী, যিনি এই হত্যাকাণ্ড থেকে বেঁচে যান, জানান যে তিনি বাংলাদেশে এক দালালকে অর্থ প্রদান করেন। ওই দালাল তাকে প্রথমে নেপালে নিয়ে যায়, সেখান থেকে দুবাই, পরে মিশরে পাঠানো হয়। এরপর মিশর-লিবিয়া সীমান্তে তাকে লিবিয়ার পাচারকারীদের হাতে তুলে দেওয়া হয়। মিজদাহ শহরে তাকে ও অন্যদের আটকে রেখে পরিবারের কাছে মুক্তিপণ দাবি করা হয় এবং নির্যাতন চালানো হয়। তার পরিবারের কাছ থেকে ১২,০০০ মার্কিন ডলার দাবি করা হয়েছিল।   প্রতিক্রিয়া  ইউরোপীয় ইউনিয়ন এই হত্যাকাণ্ডের নিন্দা জানিয়ে মানব পাচারকারীদের বিরুদ্ধে লড়াইয়ে তাদের প্রতিশ্রুতি পুনর্ব্যক্ত করে। বাংলাদেশ সরকার দ্রুত তদন্ত করে দোষীদের শাস্তির দাবি জানিয়েছিল।  মেদসাঁ সাঁ ফ্রঁতিয়ের (সীমানাবিহীন চিকিৎসক দল) লিবিয়ায় অবস্থানরত সব অভিবাসীকে অবিলম্বে সরিয়ে নেওয়ার আহ্বান জানিয়ে,  দেশটিকে নিরাপদ নয় বলে অভিহিত করে।   তথ্যসূত্র   বিষয়শ্রেণী:বিদেশে খুন হওয়া বাংলাদেশী ব্যক্তি বিষয়শ্রেণী:২০২০-এ হত্যাকাণ্ড বিষয়শ্রেণী:বাঙালি গণহত্যা
থাম্ব|300x300পিক্সেল| ক্রোয়েশিয়ার জাপ্রেসিকের গণ টিকাদান কেন্দ্রে টিকা পাওয়ার অপেক্ষায় থাকা লোকজন  ক্রোয়েশিয়ায় কোভিড-১৯ এর বৈশ্বিক মহামারি চলাকালীন, ২০২০ সালের ২৭ ডিসেম্বর থেকে কোভিড-১৯ এর বিরুদ্ধে টিকা দেওয়া শুরু হয়। ক্রোয়েশীয় সরকার ইউরোপীয় ইউনিয়নের সাথে একসাথে টিকার আদেশ দেয় এবং ৮.৭ মিলিয়ন ডোজ টিকা আমদানি করে। ২০২২ সালের ৩ ফেব্রুয়ারি পর্যন্ত, ২.২ মিলিয়নেরও বেশি লোককে সম্পূর্ণ টিকা দেওয়া হয়, যা দেশের মোট জনসংখ্যার মাত্র ৬৩%।  টিকার তালিকা টিকা উৎপত্তি অর্ডারকৃত ডোজ  অনুমোদন প্রদান ফাইজার-বায়োএনটেক যুক্তরাষ্ট্র/জার্মানি ১ মিলিয়ন  ২১ ডিসেম্বর ২০২০  ২৬ ডিসেম্বর ২০২০ মডার্না যুক্তরাষ্ট্র ১ মিলিয়ন  ৬ জানুয়ারি ২০২১  ১২ জানুয়ারি ২০২১ অক্সফোর্ড–অ্যাস্ট্রাজেনেকা যুক্তরাজ্য/সুইডেন ২.৭ মিলিয়ন  ২৯ জানুয়ারি ২০২১  ৭ ফেব্রুয়ারি ২০২১ জনসন নেদারল্যান্ডস/ইসরায়েল ৯০০,০০০  ১১ মার্চ ২০২১   নোভাভ্যাক যুক্তরাষ্ট্র ২০ ডিসেম্বর ২০২১   কিউরভ্যাক জার্মানি    ভালনেভা ফ্রান্স    সানোফি-জিএসকে ফ্রান্স/যুক্তরাজ্য    মোট ৮.৭ মিলিয়ন   তথ্যসূত্র   বিষয়শ্রেণী:দেশ অনুযায়ী কোভিড-১৯ এর টিকাদান কার্যক্রম বিষয়শ্রেণী:দেশ অনুযায়ী কোভিড-১৯ বৈশ্বিক মহামারি
২০১৯ আইসিসি মহিলা বাছাইপর্ব এশিয়া ফেব্রুয়ারি ২০১৯, থাইল্যান্ডে অনুষ্ঠিত একটি ক্রিকেট প্রতিযোগিতা। খেলাগুলো অনুষ্ঠিত হয় মহিলাদের টুয়েন্টি২০ আন্তর্জাতিক (মহিলা টি২০আই) আকারে, যার সেরা দলগুলো ২০১৯ আইসিসি মহিলা বিশ্ব টুয়েন্টি২০ বাছাইপর্ব এবং ২০২০ মহিলা ক্রিকেট বিশ্বকাপ বাছাইপর্ব উভয় প্রতিযোগিতা খেলার সুযোগ পাবে। এ অঞ্চলের খেলাগুলো অনুষ্ঠিত হয় ব্যাংককের টার্ডথাই ক্রিকেট গ্রাউন্ড এবং এশিয়ান ইনস্টিটিউট অব টেকনোলজি গ্রাউন্ডে।  প্রতিযোগিতার অগ্রগতির শেষ পর্যায়ে থাইল্যান্ড, সংযুক্ত আরব আমিরাত এবং নেপাল সেরা দলে পরিণত হয় এবং প্রতিযোগিতার পরবর্তী ধাপে খেলার যোগ্যতা অর্জন করে নেয়। ফাইনাল খেলায় সংযুক্ত আরব আমিরাতকে ৫০ রানে হারিয়ে থাইল্যান্ড এ প্রতিযোগিতার বিজয়ী হয়ে যায়। প্রতিযোগিতায় থাইল্যান্ড তাদের সবকটি খেলায় জয় লাভ করে, ফলে ফাইনালের জয়টি ছিল তাদের জন্য ১৪তম ধারাবাহিক জয়। অপরদিকে নেপাল প্রতিযোগিতার দ্বিতীয় এবং সংযুক্ত আরব আমিরাত ৩য় স্থান অর্জন করে ।  Teams নিম্নোক্ত দলগুলো প্রতিযোগিতায় অংশগ্রহণ করে:                পয়েন্ট টেবিল  খেলার সূচী  রাউন্ড ১    রাউন্ড ২    রাউন্ড ৩    রাউন্ড ৪    রাউন্ড ৫    রাউন্ড ৬    রাউন্ড ৭   তথ্যসূত্র  বহিঃসংযোগ  Series home at ESPN Cricinfo  Asia series at the International Cricket Council   মহিলা মহিলা বিষয়শ্রেণী:২০১৯-এ নারী ক্রিকেট বিষয়শ্রেণী:২০১৮-১৯ মৌসুমে আন্তর্জাতিক ক্রিকেট প্রতিযোগিতা বিষয়শ্রেণী:থাইল্যান্ডে আন্তর্জাতিক ক্রিকেট প্রতিযোগিতা বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
পাতি হলিহক () (বৈজ্ঞানিক নাম: Alcea rosea); মালভেসি পরিবারের আলংকারিক উদ্ভিদ। এ গাছটি খাটো শাখা-প্রশাখাবিশিষ্ট এবং এদের পাতা বড় ও লোমশ। হলিহক ফুলের সাদা, গোলাপী, মেজেন্টা ইত্যাদি জাত আছে। ডাবল ফুলের জাতও আছে। শীতের শেষে নতুন চারা গজায় বা লাগানো হয়, বসন্তে ফুল ফোটে।    এটিকে দক্ষিণ চীন থেকে ইউরোপে ১৫ শতক বা তার পূর্বে আমদানি করা হয়।   ঔষধি গুন পাতি হলিহক হারবাল ঔষধ হিসাবেও ব্যবহৃত হয়ে থাকে।   হলিহকের পাতার প্রলেপ ব্যথা উপশমকারী হিসাবে এবং   পাতার রস পেটের কোষ্ঠ্যকানিষ্ঠ দুর করতে ব্যবহৃত হয়ে থাকে।Howard, Michael. Traditional Folk Remedies (Century, 1987) p.155   চিত্র   তথ্যসূত্র  টীকা Alcea rosea. University of California Davis.  বহিঃসংযোগ  Althaea rosea  বিষয়শ্রেণী:মালভেসি বিষয়শ্রেণী:মার্কিন যুক্তরাষ্ট্রে আগ্রাসি প্রজাতি বিষয়শ্রেণী:চীনের উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:এশিয়ার ঔষধি উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
পাত্তি () ভারতের পাঞ্জাব রাজ্যের অমৃতসর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৯ মিটার (৬৮৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে পাত্তি শহরের জনসংখ্যা হল ৩৪,৪৩২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে পাত্তি এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__দ্রুত অপসারণ করা হল। পূর্বে এধরণের বহু পাতা গণ-অপসারিত হয়েছে। আলোচনা নিষ্প্রয়োজন। ≈  MS Sakib  📩 ·📝 ২২:২৩, ৫ আগস্ট ২০২৫ (ইউটিসি) :জেমি ল্যাংফোর্ড   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () WP:GNG, WP:BASIC, WP:ANYBIO, WP:ENT সবগুলো মানদণ্ডে অনুত্তীর্ণ। Syrus257 (আলাপ) ০৬:২৭, ৫ আগস্ট ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আল ইস্তিগফার মসজিদ (মালয়: মাসজিদ আল-ইসতিগফার) সিঙ্গাপুর পাসির রিসের একটি মসজিদ।  ২০১৭ সালের ২রা জানুয়ারি তারিখে, মসজিদ আল-ইস্তিফফার মসজিদের বিপরীতে অবস্থিত একটি নতুন অস্থায়ী নামাজের স্থান চালু করা হয়েছে। এখানে শুক্রবারের নামাজের জন্য বিপুল সংখ্যক মুসলিম নামাজ আদায় করে।  অস্থায়ী প্রার্থনা সুবিধা, যাতে ৫০০ জন নামাজ পড়তে পারে, এখানে একটি আশ্রয়কেন্দ্র এবং এর বৃহৎ পাখা রয়েছে, যেটি ছাদ হতে ঝুলছে। এই মসজিদটি প্রধান রাস্তা হতে প্রায় ১৫ মিটার দূরে অবস্থিত।   ইতিহাস  তিন তলা মসজিদটি মসজিদ বিল্ডিং তহবিল কর্মসূচির তিন ধাপের আওতায় নির্মিত সাম্প্রতিক মসজিদগুলির মধ্যে একটি। ১৯৯৯ সালের জুন মাসে এই মসজিদের নির্মাণ কাজ শেষ হয়েছে। এই মসজিদটি পাসির রিস ড্রাইভ ৩ বরাবর পূর্বে অবস্থিত, যা তার নীল গম্বুজ এবং আধুনিক ইসলামিক স্থাপত্যের জন্য সকলের কাছে পরিচিত। মসজিদে মাদ্রাসা এবং কিন্ডারগার্টেনের ক্লাস হওয়ার পাশাপাশি ৩,৩০০ জন মুসল্লি একসাথে নামাজ আদায় করতে পারে। সন্ধ্যার সময় ধর্মীয় ক্লাসগুলি আশেপাশের সকল মুসলমানদের জন্য উন্মুক্ত থাকে।   নির্মাণকৌশল  এই মসজিদটি হুইলচেয়ার ব্যবহার করা যায় এবং একই সাথে এখানে হাটার সিঁড়ি ও একটি লিফট রয়েছে, যা দিয়ে প্রত্যেক তল আশা যাওয়া করা যায়। এই মসজিদটি সম্পূর্ণ শীতাতপ নিয়ন্ত্রিত। আশেপাশের মুসলমানদের সংখ্যা বাড়ার সাথে সাথে, শুক্রবারের নামাজ এবং রমজানের রাতের নামাজের মতো শীর্ষ সময়কালে চাহিদা বেশি হওয়ার কারণে এই মসজিদটিতে ভিড় থাকে।  ২০১৮ সালের ডিসেম্বর মাসের মধ্যে শেষ হওয়ার জন্য, প্রতি শুক্রবার ক্রমবর্ধমান মুসল্লিদের সাথে দেখা করার জন্য ওভারফ্লো প্রার্থনার স্থানগুলি নির্মাণ করা হয়েছে। এই উপচে পড়া স্থানগুলি হচ্ছে টাইলসযুক্ত সারি, যেখানে মুসলিমরা প্রার্থনা করতে পারেন। ধাতব ছাদে বড় বড় ফ্যান লাগানো হয় যেন উপাসকরা স্বাচ্ছন্দ্যে প্রার্থনা করতে পারেন। অতিরিক্ত অংশ হিসেবে, এই মসজিদটির ঘেরের সাথে অজুর স্থান রয়েছে। এছাড়াও এই মসজিদের ৩,৮০০-এরও বেশি উপাসকদের কাছে অস্থায়ী প্রার্থনার সুযোগ রয়েছে।  ইসলামিক ধর্মীয় কাউন্সিল অফ সিঙ্গাপুর (এমইউআইএস) অনুসারে অদূর ভবিষ্যতে এই মসজিদটি পুনর্নবীকরণ করা হবে।   আরও দেখুন   এশিয়ার মসজিদের তালিকা  সিঙ্গাপুরের মসজিদের তালিকা  মসজিদ  নামাজ  ইসলাম   তথ্যসূত্র    বহিঃসংযোগ    সিঙ্গাপুরে ধর্ম বিষয়ক কাউন্সেল  সিংঙ্গাপুরের মসজিদের তালিকা  বিষয়শ্রেণী:সিঙ্গাপুরের মসজিদ বিষয়শ্রেণী:ইসলামি ভবন বিষয়শ্রেণী:১৯৯৯-এ এশিয়ায় প্রতিষ্ঠিত
থাম্ব|ডান|250px|ইয়ারেনের মানচিত্র থাম্ব|ডান|250px|নাউরু আন্তর্জাতিক বিমানবন্দর  ইয়ারেন (প্রাক্তন মাকুয়া) প্রশান্ত মহাসাগরের দ্বীপরাষ্ট্র নাউরুর একটি জেলা। নাউরুর কোন প্রতিষ্ঠিত রাজধানী না থাকলে ইয়ারেনকেই কার্যত রাজধানী হিসেবে গণ্য করা হয়।Constituencies of Nauru  (naurugov.nr)   ইতিহাস  ইয়ারেন জেলাটিকে ১৯৬৮ সালে সৃষ্টি করা হয়। এর আদি নাম ছিল মাকুয়া। মাকুয়া নামটি একটি ভূগর্ভস্থ সুপেয় পানির হ্রদের নাম থেকে এসেছে। এই হ্রদটি নাউরুর জনগণের সুপেয় পানির প্রধান উৎস।"Moqua Caves and Moqua Well" , Gatis Pāvils, 30 October 2011.   ভূগোল  ইয়ারেন জেলাটি নাউরু দ্বীপের দক্ষিণ প্রান্তে অবস্থিত। এর আয়তন প্রায় ১.৫ বর্গকিলোমিটার এবং সমুদ্র সমতল থেকে এর উচ্চতা প্রায় ২৫ মিটার। ইয়ারেনের উত্তরে বুয়াদা জেলা, পূর্বে মেনেং জেলা এবং পশ্চিমে বোয়ে জেলা।   আরও দেখুন   নাউরুতে বসতির তালিকা   তথ্যসূত্র    বহিঃসংযোগ     বিষয়শ্রেণী:নাউরুর জেলা বিষয়শ্রেণী:নাউরুর জনবহুল এলাকা বিষয়শ্রেণী:ওশেনিয়ার রাজধানী বিষয়শ্রেণী:নাউরুতে ১৯৬৮-এ প্রতিষ্ঠিত স্থান
অনশ্বর বিভূতিভূষণ বন্দ্যোপাধ্যায় (১৮৯৪ - ১৯৫০) রচিত অন্তিম ও অসমাপ্ত উপন্যাস। বিভূতিভূষণ রচিত প্রথম ছয়টি অধ্যায়ের পর, বাকীর সপ্তম অধ্যায়টি সাহিত্যিক গজেন্দ্রকুমার মিত্র লিখলেও, অষ্টম অধ্যায় থেকে শেষ পর্যন্ত লেখেন বিভূতিপুত্র তারাদাস বন্দ্যোপাধ্যায়। পরবর্তীকালে 'বিভূতি উপন্যাস সমগ্র ( ২য় খন্ড)' এ রচনাটি অন্তর্ভুক্ত হয়।  নামকরণ  পিতা-পুত্রের এক নিবিড়, স্বতঃস্ফূর্ত ও অকৃত্রিম ভালবাসার বন্ধনকে কেন্দ্র করে গড়ে উঠেছে এই উপন্যাসের কাহিনী। মানুষ নশ্বর, কিন্তু তার হৃদয়ের স্নেহপ্রীতি অবিনশ্বর, তা জন্ম-মৃত্যুর সীমানা পেরিয়ে জীবনের এপার থেকে মৃত্যুর ওপার পর্যন্ত বিস্তৃত। একেই সম্ভবত 'অনশ্বর' আখ্যা দিয়েছেন বিভূতিভূষণ।  বিষয়বস্তু  প্রথম ছয় অধ্যায়ের মধ্যে আমরা দেখতে পাই, দেশভাগ পরবর্তী প্রেক্ষাপটে গ্রাম থেকে পুত্র শ্যামলাল-রূপ চারাটিকে নির্মূল করে নিয়ে এক অজানা রাজ্যে পাড়ি দিলেন পিতা রামলাল - তাকে স্থিতি করে মহীরূহে পরিণত করবেন এই আশায়। এই সূচনা-পর্বটুকু লিখে যেতে পেরেছিলেন লেখক।   সময়োচিত উপলব্ধি  গ্রামের গন্ডি ছাড়িয়ে বৃহত্তর ক্ষেত্রে যাবার আহ্বান শুধু নয়, এর মধ্যে সময়োচিত একটি চিন্তা ও অনুভূতি অবিচল চিত্তে প্রকাশ করেছিলেন মানবপ্রেমিক ও সমাজসচেতন লেখক এই রচনায় - '"পশ্চিমবঙ্গে আর কিছু হবে না, উদ্বাস্তু বহু এসেচে, যেখানে সেখানে গাছতলায় মাঠে শ্মশানে পড়ে মরচে। কেউ তাদের দিকে তাকায় না। কদিন ওদের এমন কষ্ট ভোগ করতে হবে কে জানে? যা নেবার ওরাই নিক বাংলাদেশ থেকে। না নিলে ওরা খাবে কি? শ্যামকে নিয়ে সে বাংলাদেশ ছেড়ে চলে এসেচে, এতটুকু পশ্চিমবঙ্গে আর কুলোবে না সব বাঙালীর। বাইরে বেরিয়ে পড়তে হবে বাংলার লোকের। এতদিন পৈতৃক জমির বোনা ধানের ভাত খেয়ে চলেছে, কিন্তু তাতে আর চলবে না। যে অন্নকষ্টের তাড়নায় জগতের বড়ো বড় জাতি বাইরে গিয়ে ছোটো বড়ো উপনিবেশ স্থাপন করেচে, দূর দুর্গম মরুভূমিতে সোনার খনির সন্ধানে বেড়িয়েছে, রকি পর্বতের শৃঙ্গে উঠেছে পাখির ডিম খুঁজতে, ডুবোজাহাজে রত্ন সন্ধান করেচে, শক্ত হাতে বর্বরদের সঙ্গে যুদ্ধ করে জঙ্গল কেটে আশ্রয় নির্মাণ করেচে, বাঙালীকে তাদের মতো হতে হবে।"   তথ্যসূত্র    'বিভূতি উপন্যাস সমগ্র (২য় খন্ড)' - উপন্যাস পরিচয়, পৃ: ১১৮৪ - ১১৮৫।  বিষয়শ্রেণী:বিভূতিভূষণ বন্দ্যোপাধ্যায়ের উপন্যাস বিষয়শ্রেণী:বাংলা ভাষার উপন্যাস
লিও গ্রেগোরোভিচ সিরোটা (মে ৪, ১৮৮৫ - ২৫ ফেব্রুয়ারি, ১৯৬৫) একজন ইহুদি পিয়ানোবাদক ছিলেন যিনি কামিয়ানেতস-পোডিলস্কি, পোডলস্কায়া গুবার্নিয়া, রাশিয়ান সাম্রাজ্য, এখন ইউক্রেন -এ জন্মগ্রহণ করেছিলেন।   জীবনী   লিও সিরোটা পাঁচ বছর বয়সে পিয়ানো শেখা শুরু করেন।নয় বছর বয়সে তিনি ইতিমধ্যেই কনসার্ট দিচ্ছিলেন এবং পাদেরেউস্কির নজরে এসেছিলেন, যিনি ছেলেটিকে তার সাথে অধ্যয়নের জন্য আমন্ত্রণ জানিয়েছিলেন। সিরোতার বাবা-মা অবশ্য অনুভব করেছিলেন যে তিনি খুব ছোট, এবং তাই তিনি কিয়েভ এবং পরে সেন্ট পিটার্সবার্গের সংরক্ষণাগারগুলিতে যোগদান করেছিলেন। যাইহোক, ১৯০৪ সালে তিনি ফেরুসিও বুসোনির সাথে পড়াশোনা করতে ভিয়েনায় যান।  তিনি কন্ডাক্টর জাচা হোরেনস্টাইনের সাথে রিহার্সাল পিয়ানোবাদক হিসাবে কাজ করেছিলেন, যার বোন অগাস্টিন হোরেনস্টাইনকে তিনি বিয়ে করেছিলেন। সিরোটার ভিয়েনার অভিষেক কনসার্টটি অবশ্যই একটি স্মরণীয় উপলক্ষ ছিল: এতে দুটি পিয়ানোর জন্য মোজার্ট সোনাটা ছিল যার সাথে বুসোনি অন্য পিয়ানো বাজায়, তার পরে বুসোনি পিয়ানো কনসার্টো, বুসোনি পরিচালনা করেন এবং লিজট ডন জুয়ান ফ্যান্টাসির দুটি পিয়ানো সংস্করণ দিয়ে শেষ হয় .  সিরোতা এবং তার পরিবার ১৯২৯ সালে জাপানে বসতি স্থাপন করেন, সেখানে ১৬ বছর অবস্থান করেন, শিক্ষা দেন এবং আবৃত্তি করেন। তিনি  মিনোরু মাতসুয়া (১৯১০-১৯৯৫) এবং  তাকাহিরো সোনোদা (১৯২৮-২০০৪) এর পিয়ানো শিক্ষক ছিলেন। জাপানে থাকাকালীন, তিনি বেচস্টেইন এবং স্টেইনওয়ে যন্ত্রের জন্য জাপানে প্রচলিত ফ্যাশনের বিরুদ্ধে ইয়ামাহা পিয়ানোকে চ্যাম্পিয়ন করেছিলেন।  দ্বিতীয় বিশ্বযুদ্ধের সময়, তিনি এবং তার স্ত্রী কারুইজাওয়া, নাগানোতে বন্দী ছিলেন, যখন তার মেয়ে মার্কিন যুক্তরাষ্ট্রে নিরাপদ ছিল।দ্বিতীয় বিশ্বযুদ্ধের পর তিনি আমেরিকা চলে যান এবং সেন্ট লুইসে শিক্ষকতা করেন। একটি স্থানীয় রেডিও স্টেশন তাকে প্রায়শই সম্প্রচার করতে বলে, এবং তার বেঁচে থাকা বেশিরভাগ রেকর্ড করা আউটপুট কাগজ-ভিত্তিক টেপ থেকে আসে যা স্টুডিও তাকে প্রতিটি সম্প্রচারের পরে দেয়।  সম্প্রচারিত চোপিনের সম্পূর্ণ কাজ সহ তাঁর সংগ্রহশালা বিশাল ছিল। তার বাজানো একটি উজ্জ্বল স্বর এবং অস্বস্তিকর, প্রায় অবিশ্বাস্য ব্যাখ্যা দ্বারা চিহ্নিত করা হয়, যা একটি আশ্চর্যজনক কৌশল দ্বারা আবদ্ধ - তার ডান হাতে তৃতীয় অংশে রোসেনথাল এর বিন্যাসটি আর্থার রুবিনস্টাইনকে বিস্মিত করেছিল বলে বলা হয়। কারণ তার নথিভুক্ত উত্তরাধিকার বিশেষীকৃত রিমাস্টারিং প্রয়োজন, এটি সম্প্রতি যে পিয়ানোবাদক হিসাবে তার মর্যাদা প্রশংসা করা হয়েছে।  সিরোটা ১৯৬৫ সালে মারা যান।  তার মেয়ের নাম ছিল বিট সিরোটা গর্ডন।   তথ্যসূত্র        বিষয়শ্রেণী:১৮৮৫-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:২০শ শতাব্দীর মার্কিন পিয়ানোবাদক বিষয়শ্রেণী:জাপানি ইহুদি বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি বিষয়শ্রেণী:কিয়েভের সঙ্গীতজ্ঞ বিষয়শ্রেণী:টোকিওর সঙ্গীতজ্ঞ বিষয়শ্রেণী:ভিয়েনার সঙ্গীতজ্ঞ বিষয়শ্রেণী:ইউক্রেনীয় ইহুদি বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:রুশ ইহুদি
thumb|শরাই thumb|কাজিরঙা রাষ্ট্রীয় উদ্যানে নির্মিত শরাই শরাই () অসমের লোক সংস্কৃতির অপরিহার্য অঙ্গ।http://books.google.co.in/books?id=reuQbFK9Rz4C&pg=PA20&redir_esc=y#v=onepage&q&f=false দেবতাকে নৈবেদ্য দেওয়া ও মহৎ গ্রন্থ রাখার জন্য শরাই ব্যবহার করা হয়। অসমে শরাই সম্মানের প্রতীক। সাধারণতঃ শরাই নির্মাণে পিতল বা কাঁসা ধাতুর ব্যবহার করা হয় কিন্তু কখনো রুপা বা তামা দ্বারা নির্মিত শরাই দেখা যায়। মধ্যযুগে সিংহাসনের সম্মুখে নৈবেদ্য দেওয়ার জন্য শরাই ব্যবহার করা হত কিন্তু বর্তমান দিনে বিবাহ, উৎসব ও নামঘরে শরাই ব্যবহার করা হয়।  নির্মাণ শরাই নির্মাণ করার জন্য পিতল বা কাঁসা ধাতু ব্যবহার করা হয় কিন্তু বর্তমানের দিনে পিতল ধাতুর নির্মিত শরাইয়ের প্রচলন বেশি। অসমের সর্থেবাড়ি পিতলের শরাই নির্মাণের জন্য বিখ্যাত।  ব্যবহার অসমে প্রথমবার কখন শরাই ব্যবহার হয়েছিল সেই সমন্ধে কোন সঠিক ধারণা নেই কিন্তু মধ্যযুগে শরাইয়ের ব্যবহার হয়েছিল বলে অনুমান করা হয়। অসমীয়া নামঘরে তামোল পান দেওয়ার জন্য শরাইয়ের ব্যবহার করা হয়। বাঁশ, বেত ও কাঠ দ্বারা নির্মিত শরাই উপহার বা গৃহ সাজানের জন্য ব্যবহার করা হয়। বহাগ বিহুর সময়ে হুঁসরি গাওয়া দলকে ফুলাম গামোছা, তামোল পান ও শরাই প্রদান করা পূর্ণ্যের কাম বলে গণ্য করা হয়।  তথ্যসূত্র  বিষয়শ্রেণী:আসামের সংস্কৃতি বিষয়শ্রেণী:হিন্দু পূজায় ব্যবহৃত বস্তু
২০১৯–২০ ওমান পাঁচদেশীয় সিরিজ হচ্ছে একটি টুয়েন্টি২০ আন্তর্জাতিক (টি২০আই) ক্রিকেট প্রতিযোগিতা, যা ২০১৯ সালের অক্টোবরে ওমানে অনুষ্ঠিত হয়। মুলত এটি চারটি দলের মধ্যে অনুষ্ঠিত হবার জন্য নির্ধারতি ছিল, পরে পাঁচ দলে উন্নীত করা হয়। সংযুক্ত আরব আমিরাতে ২০১৯ আইসিসি টি২০ বিশ্বকাপ বাছাইপর্ব প্রতিযোগিতাটি শুরুর পূর্বে সিরিজের খেলাগুলো অনুষ্ঠিত হয় হংকং, আয়ারল্যান্ড, নেপাল, নেদারল্যান্ডস ও আয়োজক ওমানের মধ্যে। সিরিজের সবগুলো খেলা অনুষ্ঠিত হয় মাস্কাট-এর আল আমিরাত ক্রিকেট স্টেডিয়ামে।  ২০১৯ এর সেপ্টেম্বরে, যখন ক্রিকেট হংকং তাদের দল ঘোষণা করে, তখন, আনশুমান রাথ এর নাম অন্তর্ভুক্ত করা হয়নি, কারণ তিনি ভারতে তার নিজের ক্যারিয়ার তৈরী করার জন্য জাতীয় দল ত্যাগ করেন। পরবর্তীতে রাথ হংকং দল ছাড়ার কথা ঘোষণা করলে, বাবর হায়াতও নিশ্চিত করে যে, তাকেও হংকং দলে আর পাওয়া যাচ্ছে না।  সহোদর তানভীর আহমেদ ও ইহসান নওয়াজ উভয়েই নিজেদেরকে দলীয় নির্বাচন থেকে তুলে নেন। আয়োজক ওমান তাদের চারটি খেলার সবকটিতে জয়লাভ করে এবং সিরিজ জিতে নেয়, অপর দিকে আয়ার‍ল্যান্ড রানার-আপ হিসাবে সিরিজটি সমাপ্ত করে।  দলীয় সদস্য  আইজাজ খান (অধিঃ)  কিঞ্চিৎ শাহ (সহঃ অধিঃ)  আহসান আব্বাসি  হারুন আরশাদ  ওয়াকাস বরকত  আরুশ ভাগবত  কাইল ক্রিস্টি  মোহাম্মদ গাজানফার  রাগ কাপুর  এহসান খান  নিজাকাত খান  ওয়াকাস খান  স্কট ম্যাককেইনি (উইঃ)  নসরুল্লা রানা  শহীদ ওয়াসিফ গ্যারি উইলসন (অধিঃ)  মার্ক অ্যাডাইর  অ্যান্ড্রু বালবির্নি  গ্যারেথ ডেলানি  জর্জ ডকরেল  শেন গেটক্যাট  ব্যারি ম্যাকার্থি  কেভিন ও'ব্রায়েন   বয়েড র‌্যাঙ্কিন  সিমি সিং  পল স্টার্লিং  হ্যারি টেক্টর  স্টুয়ার্ট থম্পসন  লোর্কান টাকার  ক্রেগ ইয়ং পারস খড্‌কা (অধিঃ)  দীপেন্দ্র সিং আইরি (সহঃ অধিঃ)  রোহিত কুমার পৌডেল  আরিফ শেখ  সন্দীপ জোরা  বিনোদ ভাণ্ডারী (উইঃ)   সুশন ভরি  ইশান পাণ্ডে  কুশল মাল্লা  সোমপাল কামি  করণ কেসি  সন্দীপ লামিছানে  ললিত রাজবংশী  অভিনাশ বোহোরা পিটার সিলার (অধিঃ)  কলিন অ্যাকারম্যান  ফিলিপ বইসেনভেইন  বেন কুপার  রায়ান টেন ডেসকাট  স্কট এডওয়ার্ডস (উইঃ)  ব্র্যান্ডন গ্লোভার  টিম ফন দের গাগতেন  ফ্রেড ক্লাসেন  পল ভ্যান মিকিরেন  রোল্ফ ফন দার মারউই  ম্যাক্স ও'দাউড  শেন স্নেটার  অ্যান্থনিয়াস স্টাল  টবিয়াস ভিসি জিশান মাকসুদ (অধিঃ)   আকিব ইলিয়াস (সহঃ অধিঃ)  খাওয়ার আলী  ফাইয়াজ বাট  সন্দীপ গোদ  আমির কালিম  কালীমুল্লাহ  বিলাল খান  মেহরান খান  নাসিম খুশি  সুরাজ কুমার  সুফিয়ান মাহমুদ  মোহাম্মদ নাদিম  খুররাম নওয়াজ  জয় ওদেদ্রা  যতীন্দার সিং  পয়েন্ট তালিকা  সময়সূচী  তথ্যসূত্র  বহিঃসংযোগ  ক্রিকইনফোতে সিরিজ  বিষয়শ্রেণী:২০১৯-এ ওলন্দাজ ক্রিকেট বিষয়শ্রেণী:২০১৯-এ ওমানি খেলা বিষয়শ্রেণী:২০১৯–২০ আন্তর্জাতিক ক্রিকেট প্রতিযোগিতা বিষয়শ্রেণী:ওমানের আন্তর্জাতিক ক্রিকেট প্রতিযোগিতা
রিফাত হাসান নামটি নিম্নের ব্যক্তিবর্গকে নির্দেশ করতে পারে:  রিফাত হাসান (পাকিস্তানি ধর্মবিদ)  রিফাত হাসান (বাংলাদেশী লেখক)   আরও দেখুন   রিফাত বিন সাত্তার, গ্র্যান্ডমাস্টার খেতাব বিজয়ী বাংলাদেশী দাবাড়ু  রিফাত আমিন,  বাংলাদেশের একজন রাজনীতিবিদ  রিফাত তুর্ক, অবসরপ্রাপ্ত আরব-ইসরায়েল ফুটবলার, ম্যানেজার এবং তেল আবিবের প্রাক্তন উপ মেয়র  রিফাত প্রধান, বাংলাদেশী প্রথম শ্রেণির ক্রিকেটার  রিফাত ডেডজা, আলবেনীয় রাজনীতিবিদ
মহাকাব্য মহাভারতে পরম কম্বোজ রাজ্যের উল্লেখ করা হয়েছে যা বাহ্লিক, উত্তর মদ্র এবং উত্তর কুরু দেশগুলোর সাথে সুদূর উত্তর পশ্চিমে অবস্থিত। এটি আধুনিক আফগানিস্তান, তাজিকিস্তান এবং উজবেকিস্তানের কিছু অংশে অবস্থিত ছিল।Dr Buddha Prakash maintains that, based on the evidence of Kalidasa's Raghuvamsha, Raghu defeated the Hunas on river Vamkshu (Raghu vamsha 4.68), and then he marched against the Kambojas (4.69-70). These Kambojas were of Iranian affinities who lived in Pamirs and Badakshan. Xuanzang calls this region Kiumito which is thought to be Komdei of Ptolemy and Kumadh or Kumedh of Muslim writers (See: Studies in Indian History and Civilization, Agra, p 351; India and the World, 1964, p 71, Dr Buddha Prakash; India and Central Asia, 1955, p 35, P. C. Bagch).   কুরুক্ষেত্র যুদ্ধে পরম কম্বোজ  মহাভারতের দ্রোণ পর্ব বলতে পরমা কম্বোজ গোষ্ঠীর ৬০০০ সৈন্যকে বোঝায় যারা কুরুক্ষেত্র যুদ্ধে কৌরবদের বিরুদ্ধে পাণ্ডবদের পক্ষে ছিলেন। তাদের বর্ণনা করা হয়েছে "অত্যন্ত সৌভাগ্যবান কম্বোজ" ( প্রভদ্রকাস্তু কম্বোজাঃ),See: Ethnography of Ancient India, 1954, p 140, ROBERT SHAFER, Publishers: O. Harrassowitz, Ethnology. Also check up "Prabhadraka" in Monier-William Dictionary . অত্যন্ত উগ্র, 'মৃত্যুর স্বরূপ' (সমনমৃত্যো), যমের মতো ভয়, মৃত্যুর দেবতা এবং কুবেরের মতো ধনী অর্থাৎ ভাণ্ডারের দেবতা (কম্বোজাঃ... যম বৈশ্রাবণ অপমাঃ ৭.২৩.৪২-৪৪)।   আরো দেখুন    প্রাচীন ভারতের রাজ্য  কম্বোজ   তথ্যসূত্র    বই/রেফারেন্স    কৃষ্ণ দ্বৈপায়ন ব্যাসের মহাভারত, কিশোরি মোহন গাঙ্গুলী ইংরেজিতে অনুবাদ করেছেন  বিষয়শ্রেণী:তাজিকিস্তানের ইতিহাস বিষয়শ্রেণী:মহাভারতের রাজ্য